OpenLLM-France/wikimedia huggingface dataset:
# Til Brugman

Til Brugman (Amsterdam, 16 de setembre de 1888 - Gouda, 24 de juliol de 1958) Mathilda (Til) Brugman fou una escriptora, poeta i lingüista neerlandesa.

## Biografia

Va viure a la Haia des del 1926 fins al 1929; després a Berlín juntament amb la seua parella, l'artista alemanya Hannah Höch. Hannah Höch i Til Brugman es van conéixer el 1926 gràcies al també artista Kurt Schwitters, i la seua relació continuà fins al 1935.
El 1935 publicà Scheingehacktes: Grotesken mit Zeichnungen von Hannah Höch.
Mostra de la relació de Til Brugman amb altres artistes del seu temps, sobretot amb el moviment De Stijl, és el fet que la sala de música del seu pis la dissenyà Vilmos Huszár, i el famós arquitecte Gerrit Rietveld arribà a dissenyar una cadira per a ella el 1923.
Til Brugman va morir a Gouda, Països Baixos, el 1958, a l'edat de 69 anys.

## Premis

El 1952 rep el Premi Marianne Philips i el Premi de Novel·les (Amsterdam) pel seu treball.

## Obres

* Das vertippte Zebra: Lyrik und Prosa
* Schijngehakt: grotesken en novellen
* Even anders: vier rabbelverzen
* Lust en gratie
* 5 klankgedichten
* Tot hier toe en nog verder: notities
* Wat de pop wist
* Spiegel en lachspiegel
* Eenmaal vrienden altijd vrienden
* De zeebruid: roman
* Kinderhand
* De vlerken
* Spanningen
* Maras Puppe: eine Puppe erzählt aus ihrem Leben
* Wiben en de katten
* De houten Christus
* Tijl Nix, de tranendroger
* Bodem: Marcus van Boven, Gods knaap
* Scheingehacktes (contes amb il·lustracions de Hannah Höch)
* Donin Haag, KB : 68 D 97a
* Donin Haag, KB : 135 B 333

## Algunes traduccions de Til Brugman i col·laboracions

* De schooiertjes van Napels - Karl Bruckner
* De rijkdommen der aarde: over het huishouden der mensheid: economische aardrijkskunde voor iedereen - Juri Semjonow
* De wonderlamp: een kleurig verhaal uit Bagdad - Max Voegeli
* Giovanna - Karl Bruckner
* Penny: het geheim van de jonk van de vriendelijke oostenwind - Hans Baumann / G.B. van Goor
* Vevi - Lillegg, Erica / C.P.J. van der Peet
* Nos is niet voor de poes - Adrian, G. / C. P. J. van der Peet
* De wonderlamp: een kleurig verhaal uit Bagdad voor de jeugd - Max Voegeli
* Paul Klee, 1879-1940 - Will Grohmann
* De mallemolen - Hans Baumann / G.B. van Goor
* Deta en haar donessin: de geschiedenis van een diergaarde-directeur en zijn jonge assistante - Gerti Egg / G.B. van Goor
* De Stijl, 1917-1931 / The Style, 1917-1931 The Dutch contribution to modern art. [Conté assaigs de Piet Mondriaan, traducció de Til Brugman. Bibliografia d'Hans Ludwig C Jaffé].

## Referències

* ↑ Corinne, Tee A. «Höch, Hannah». glbtq.com, 2002. Arxivat de l'original el 6 de gener de 2014.

## Bibliografia

* Marleen Slob, 'De mensen willen niet rijpen, vandaar' : llevin en werk van Til Brugman, 1994.
# Thélepte

Thélepte o Telept (àrab: تلابت, Talābt) és una vila de Tunísia a la governació de Kasserine, situada 4 km al nord de Feriana i 30 km al sud-oest de Kasserine, a tocar d'un lloc anomenat Medinet El Kedima.

## Jaciment arqueològic

Fou la romana Thelepte i la romana d'Orient Thamesmida i en queden nombrosos restes als dos costats de la carretera i la línia ferroviària. Les principals restes són les ruïnes del capitoli i d'una fortalesa romana d'Orient. També hi ha uns banys, un teatre i restes d'algunes esglésies. Una mica allunyades hi ha les ruïnes d'una església de cinc naus, amb algunes columnes i un absis.

## Història

Fou colònia romana probablement al segle ii. Seu d'un bisbat al segle iii, era estació de la carretera que de Cillium, l'actual Kasserine, portava a Theveste, l'actual Tebessa i, cap al sud, a Capsa, l'actual Gafsa. Al segle vi hi va establir la seva residència el governador militar romà d'Orient de la Bizacena.
Procopi diu que la seva fortificació fou obra de l'emperador Justinià I (De Ædificiis, VI, 6).
Se'n coneixen alguns bisbes: Julià, present al concili de Cartago el 256, i Donatià, que va assistir al sínode de Cartago el 411. El 418 es pensa que fou seu d'un sínode o concili. Hi va néixer Sant Fulgenci, bisbe de Ruspe. El 484 el bisbe Frumenci fou desterrat pel rei vàndal Huneric després del sínode de Cartago. El 641 un bisbe de nom Esteve va ser present al concili de Bizacena.
Aquesta zona, on hi havia un aeròdrom, fou objecte de combats al començament del 1943.

## Administració

Forma una municipalitat o baladiyya, amb codi geogràfic 42 19.
Al mateix temps, és un sector o imada, amb codi geogràfic 42 62 61, de la delegació o mutamadiyya de Feriana (42 62).

## Referències

* 1 2 3 Siméon Vailhé, "Thelepte" a Catholic Encyclopedia (New York 1912)
* ↑ «Lexicorient: Thelepte». Arxivat de l'original el 2011-06-05. [Consulta: 9 maig 2021].
* ↑ «Byzantine fortifications from the fifth to the tenth century». Arxivat de l'original el 2008-08-20. [Consulta: 9 maig 2021].
* ↑ Mayo, Lida. «The Ordnance Department: On Beachhead and Battlefront» (en anglès). Center of Military History, 1991. [Consulta: 9 maig 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 156. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 102-106. ISSN: 1737-7838 [Consulta: 18 agost 2021].
# Tirà becgròs

El tirà becgròs (Tyrannus crassirostris) és un ocell de la família dels tirànids (Tyrannidae).

## Hàbitat i distribució

Habita matolls àrids, sabana i bosc de rivera des del sud-est d'Arizona, sud-oest de Nou Mèxic, Sonora, sud-oest de Chihuahua, oest de Texas, Sinaloa i oest de Durango cap al sud fins Guerrero, Morelos i sud de Puebla i oest d'Oaxaca.

## Referències

* ↑ «Tirà becgròs». Cercaterm. TERMCAT, Centre de Terminologia. Rev. 20/01/2023(català)
# Tit Quinti Pennus Cincinnat

Tit Quinti Pennus Cincinnat (en llatí: Titus Quinctius L. f. L. n. Pennus Cincinnatus) va ser un magistrat romà. Era fill de Cincinnat i gendre d'Aulus Postumi Tubert. Formava part de la gens Quíntia i era de la família dels Cincinnats.
Va ser elegit cònsol l'any 431 aC. En aquest any els eques i els volscs van tornar a atacar a Roma i van acampar al Mont Àlgid. Cincinnat i el seu col·lega en el càrrec, Gai Juli Mentó, estaven mal avinguts, cosa que va preocupar al senat. El perill era important i el senat va decidir nomenar un dictador, però els cònsols van mostrar forta oposició. Els tribuns de la plebs van sostenir la proposta i finalment Cincinnat va nomenar dictador al seu sogre Postumi Tubert. Amb dos exèrcits separats, Cincinnat i Postumi van derrotar els eques i volscs.
Cincinnat va ser altre cop cònsol l'any 428 aC i tribú amb potestat consolar el 426 aC. Aquest darrer any, amb dos col·legues va dirigir la lluita contra Veïs i Fidenes, en la que Fidenes es va aliar una vegada més amb Veïs, però la ciutat va ser altre cop ocupada per Tit Quint Cincinnat que la va incendiar i va vendre els habitants com a esclaus. Pel seu mal comportament en la lluita contra Veïs va ser portat a judici, però es va considerar el seu bon servei amb el dictador Postumi i va ser absolt.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 752.
# Tipula mallorca

Tipula (Lunatipula) mallorca és una espècie de dípter nematòcer de la família dels tipúlids i del subgènere Lunatipula descrit per Günther Theischinger el 1982. Es troba a Mallorca, on només s'ha descrit a la seva localitat tipus, al sud del Puig Major, al nord de Sóller a 700 m d'altura a les coordenades 39° 47′ N, 2° 46′ E﻿ / ﻿39.783°N,2.767°E﻿ / 39.783; 2.767 (25-29.5.1978). L'holotip és un mascle que es troba al museu zoològic d'Amsterdam.

## Referències

* 1 2 Bisby F.A., Roskov Y.R., Orrell T.M., Nicolson D., Paglinawan L.E., Bailly N., Kirk P.M., Bourgoin T., Baillargeon G., Ouvrard D. (red.). «Species 2000 & ITIS Catalogue of Life: 2011 Annual Checklist.». Species 2000: Reading, UK., 2011. [Consulta: 24 setembre 2012].
* ↑ Theischinger (1982), Beaufortia 32: 85
* ↑ CCW: Catalogue of Craneflies of the World. Oosterbroek P., 2008-03-15
* ↑ «Fauna Europaea».
* ↑ Pons, Guillem X. «Els invertebrats endèmics de les illes Balears: actualització del seu catàleg i apunts per a la seva conservació». Llibre Verd de Protecció d'Espècies a les Balears.
# Toda d'Aragó

Toda d'Aragó, filla de Galí III, Comte d'Aragó, i d'Acibel·la de Gascunya (filla de Garcia I de Gascunya i Aimena de Perigord).

## Núpcies i descendents

Es casà amb Bernat I de Ribagorça, primer fill de Ramon II de Pallars i Ribagorça i la seva esposa Guinegenta. D'aquest matrimoni nasqueren:
* l'infant Ramon III de Ribagorça (?-970), comte de Ribagorça.
* l'infant Galí de Ribagorça, casat vers el 930 amb Belasquita de Navarra, filla de Sanç I de Navarra i Toda de Navarra

## Referències

* ↑ (castellà) Martín Duque, 2002, p. 904.
* ↑ Lacarra de Miguel, 1945, p. 244.
* ↑ Lacarra de Miguel, 1945, p. 219 i 244.

## Bibliografia referenciada

* (castellà) Martín Duque, Ángel J. «Vasconia en la alta edad media: somera aproximación histórica». Príncipe de Viana, 227, 2002, pàg. 871-908. ISSN: 0032-8472.
* Lacarra de Miguel, José María «Textos navarros del Códice de Roda» (en castellà). Estudios de Edad Media de la Corona de Aragón, 1, 1945, pàg. 193-284. Arxivat de l'original el 3 de març 2016. OCLC: 694519776 [Consulta: 28 agost 2016]. Arxivat 3 de març 2016 a Wayback Machine.
# Tod's

Tod's és una empresa italiana que produeix sabates de luxe i altres articles de cuir, i està presidida per l'empresari Diego Della Valle. Tod's té botigues a diversos països del món.

## Història

Dorino Della Valle va començar el negoci de sabater en un soterrani durant la dècada de 1920. Diego Della Valle, el fill gran de Dorino, va ampliar el taller i el va convertir en una fàbrica de sabates que es va començar a exportar a grans magatzems dels Estats Units a la dècada de 1970. Diego va dur a terme diverses estratègies de màrqueting innovadores en la dècada de 1980, va mantenir el procés de fabricació artesanal i va arribar a crear marques d'estil de vida anomenat Tod, Hogan i Fay.
La família Della Valle també té participacions a RCS MediaGroup, l'ACF Fiorentina i altres empreses. Tots els membres de la família han nascut al centre d'Itàlia a la regió de Marche.

## Referències

* ↑ Cult. Iconos de una generación (paper) (en castellà). Madrid: Edimat libros, 2008. ISBN 978-84-9794-079-5 [Consulta: 28 octubre 2014].
* ↑ «Annual Report 2010». Tod's Group. Arxivat de l'original el 25 de març 2016. [Consulta: 3 maig 2011].
# Tolkien Reading Day

El Tolkien Reading Day (Dia de la lectura de Tolkien, en català) és un esdeveniment anual iniciat per la The Tolkien Society el 2003, que se celebra cada 25 de març. El seu principal objectiu és encoratjar la lectura de les obres de J. R. R. Tolkien, així com l'ús de les obres de Tolkien en l'educació i els grups literaris. La data del 25 de març es va escollir per honorar la caiguda de Sàuron a El Senyor dels Anells.
El dia va ser suggerit, en un primer moment, per Sean Kirst, un columnista del The Post-Standard de Syracuse (Nova York). Kirst ha organitzat el Tolkien Reading Day cada any des del 2008.

## Referències

* ↑ The International Tolkien Reading Day: How it started. Retrieved 26 March 2014.
# Toló (Gavet de la Conca)

El poble de Toló, també anomenat Sant Vicenç de Toló, nasqué del castell del mateix nom, i és l'origen del posterior poble de Sant Salvador de Toló. Pertangué al municipi d'aquest poble, i actualment forma part del de Gavet de la Conca. La primitiva parròquia del terme era la de Sant Vicenç. El poble primitiu era en el lloc del castell.
Està situat al sector sud-est del terme, a la part alta de la vall del riu de Conques.
No fou mai un poble gaire poblat, més relacionat amb l'acció defensiva derivada del castell que no pas del conreu agrícola. El 1359, Toló i Montllor consten amb 2 focs (deu ser un cadascun), o sigui, uns 10 habitants. Pascual Madoz, en la seva obra del 1845 diu que Toló consta de 5 cases unides a una hora del cap de municipi, i una petita església que fou la parroquial del terme.
A principis del segle xx hi consten 10 edificis, amb 32 pobladors, i el 1970 encara hi havia 10 habitants, tot i que el 1980 ja no n'hi consta cap. Actualment hi viu una comunitat de neorurals i hi consten censats tan sols 2 habitants.
L'església del lloc és la capella del castell de Toló.

## Bibliografia

* BELLMUNT I FIGUERAS, Joan. "Sant Salvador de Toló", a Pallars Jussà, IV. Lleida: Pagès Editors, 2000 (Fets, costums i llegendes, 34). ISBN 84-7935-755-X
* CASES I LOSCOS, Maria-Lluïsa. "Toló", a El Pallars. Barcelona: Enciclopèdia Catalana, 1993 (Catalunya romànica. XV). ISBN 84-7739-566-7
* GAVÍN, Josep M.. Pallars Jussà, Barcelona: Arxiu Gavín, 1981 (Inventari d'esglésies, 8). ISBN 84-85180-25-9
* MADOZ, Pascual. Diccionario geográfico-estadístico-histórico de España y sus posesiones de Ultramar. Madrid: Establecimiento Literario-Tipográfico, 1845. Edició facsímil Articles sobre El Principat de Catalunya, Andorra i zona de parla catalana del Regne d'Aragó al <<Diccionario geográfico-estadístico-histórico de España y sus posesiones de Ultramar>> de Pascual Madoz. V. 1. Barcelona: Curial, 1985. ISBN 84-7256-256-5
* PAGÈS, M. "Gavet de la Conca. Sant Salvador de Toló", a El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0
* ROCAFORT, Ceferí. "Provincia de Lleyda", a Geografia general de Catalunya dirigida per Francesch Carreras y Candi. Barcelona: Establiment Editorial d'Albert Martín, després del 1900
* ROIG I DEULOFEU, Albert. "Despoblat de Toló", a El Pallars. Barcelona: Enciclopèdia Catalana, 1993 (Catalunya romànica. XV). ISBN 84-7739-566-7.

## Enllaços externs

* Institut Cartogràfic de Catalunya
# Shotta

Ignacio González Rodríguez, més conegut amb el nom de Shotta (Sevilla, 25 de juliol de 1984) és un vocalista de rap. És germà del cantant de hip-hop Tote King.

## Discografia
### Amb ToteKing

* "Nada Pa Mí" (Maxi) (Superego, 2002)
* "Tu Madre Es Una Foca" (LP) (Superego, 2002)
* "Héroe" (LP) (Sony Music, 2012)

### En solitari

* "La Selva" (LP) (El Diablo/Discos Creador, 2004)
* " Los Raperos Nunca Mueren" (Maxi) (BoaCor, 2007)
* " Sangre" (LP) (BoaCor, 2008)
* " Profundo" (LP) (BoaCor, 2011)
* " Flowesia" ([LP]) (BoaCor, 2014)

## Referències

* ↑ «Shotta: "Es un orgullo ir con mi hermano ToteKing, incluso en los coros"» (en castellà). La Vanguardia, 04-03-2014. [Consulta: 3 juliol 2016].

## Enllaços externs

* Página de Shotta en MySpace
# Torres del Mas d'en Ramon

Les Torres del Mas de Ramon és una obra del municipi de Vila-seca (Tarragonès) declarada bé cultural d'interès nacional.

## Descripció

Es tracta d'un mas situat prop del terme municipal de Cambrils, totalment enrunat. És curiosa la presència de dues torres en un mateix conjunt. El mas està situat als límits del terme municipal de Cambrils, vora la carretera de València.
Una de les torres és rodona i l'altra quadrada. La rodona té un diàmetre interior de 5 m, amb un gruix de paret d'un metre. A l'est hi ha les restes de dues portes, una a la planta baixa, allindanada, i l'altra a sobre. A la llinda hi ha dues volades, romanalles de dues mènsules, freqüent en les torres tarragonines, que servien de suport del pont que comunicava la torre amb la masia al segle xvii. A pocs metres hi ha la torre quadrada, pitjor conservada. Fa 5,8 x 5,8 m i els murs tenen 90 cm de gruix. La planta baixa té porta amb arc i soterrani de rajola vermella. Aquest soterrani servia de cup. La masia sofrí ampliacions i restauracions als segles XVII i XVIII.

## Referències

* 1 2 «Torres del Mas d'en Ramon». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 febrer 2016].

## Enllaços externs

* «Torres del Mas d'en Ramon». Mapa de recursos culturals. Diputació de Tarragona.
* «Torres del Mas d'en Ramon». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.
# Tom Clancy's Rainbow Six 3: Raven Shield

Tom Clancy's Rainbow Six 3: Raven Shield és un videojoc d'ordinador de l'any 2003 desenvolupat i publicat per Ubisoft. Publicat el 18 de març de 2003, de la sèrie Rainbow Six de videojocs està basada en la novel·la best-seller de Tom Clancy del mateix nom.
Basat en el motor Unreal Engine 2.0, Raven Shield és un joc tàctic realista. Raven Shield es va moure cap al corrent principal shooters en primera persona com Counter-Strike, adaptant diverses característiques absents en les versions anteriors. Aquestes inclouen la capacitat de veure la pròpia arma a la vista en primera persona, moltes armes noves i millores (incloent revisions i llocs més grans), i una mode multi jugador re-dissenyat.
El joc va rebre dos expansions de contingut independents amb nova história, mapes i armes: Athena Sword (2004) i Iron Wrath (2005).
Raven Shield, també es va estrenar per a videoconsoles (Xbox, Playstation 2 Nintendo GameCube), creat amb el mateix motor gràfic però amb unes mecàniques de joc molt diferents a la versió d'ordinador.
Degut l'èxit que va tenir el mode multi-jugador, Xbox va aconseguir una semi seqüela exclusiva que va sortir al mercat al 2004 amb el nom Tom Clancy's Rainbow Six 3: Black Arrow.
Raven Shield també va sortir per Mac OS X però uns mesos més tard que la versió per a Windows el 19 de desembre de 2003.

## Argument

L'any 1945, dos comandants dels Ustaše croats aconsegueixen fugir del país poc abans de la seua desintegració amb grans quantitats d'or robat.

## Referències

* http://www.ubi.com/us/downloads/info.aspx?dlid=56
# Tossal del Forneret

El Tossal del Forneret és una muntanya de 157 metres que es troba al municipi de Torres de Segre, a la comarca catalana del Segrià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Torre d'en Telm Alemany

La Torre d'en Telm Alemany o Torre de Can Telm Alemany és una torre de defensa d'Estellencs (Mallorca) situada a la plaça del Triquet. Construïda al segle xvi, acollia a la població en cas d'atac. Està declarada Bé d'Interès Cultural. La torre apareix en un gravat de l'Arxiduc Lluís Salvador al Die Balearen (1878).

## Referències

* ↑ «Estellencs. 125 años de noticias». Ultima Hora, 14-08-2018, pàg. 5.
* ↑ «Torre d'en Tem Alemany». Mallorcaweb, 23-10-2007.
* ↑ «Die Balearen - Die Torre de Can Tem Alemañy» (en castellà). Frame.
# Tom Gola

Thomas (Tom) Joseph Gola (Filadèlfia, Pennsilvània; 13 de gener de 1933 − ídem, 26 de gener de 2014) va ser un jugador de bàsquet estatunidenc que va jugar durant deu temporades en l'NBA. Amb 1,98 metres d'alçada, ho feia en la posició d'escorta.

## Equips

* Philadelphia Warriors (1955-1962).
* San Francisco Warriors (1962-1963).
* New York Knicks (1963-1966).

## Referències

* ↑ «Hall of Famer Tom Gola dies» (en anglés). ESPN, 26-01-2014. [Consulta: 27 gener 2014].

## Enllaços externs

* Estadístiques de Tom Gola (anglès)
* Perfil de Gola en la web del Hall of Fame (anglès)
| Precedit per: B. H. Born | Millor Jugador del Torneig de l'NCAA 1954 | Succeït per: Bill Russell |
# Tom Goss

Thomas Patrick Goss (Quincy, llinois, 30 d'abril de 1981) és un cantautor i actor estatunidenc. Goss s'ha autoeditat cinc discos d'estudi, un àlbum en directe, dos EPs, i múltiples senzills. Ha tingut èxit comercial amb l'aparició de la seva música al canal Logo TV de MTV. Va ser nomenat el millor músic gai de Washington DC per Washington Blade, tant el 2011 com el 2012. Moltes de les seves cançons i videoclips ("Lover", "Bears" i "Make Believe") parlen d'assumptes LGBT com el matrimoni homosexual, DADT i subcultures homosexuals com els ossos. Goss ha actuat en diversos països, sovint en esdevenuments LGBT. El 2014 Goss va aconseguir el seu primer paper protagonista en una pel·lícula amb Out to Kill.
Goss va créixer a Kenosha (Wisconsin). Es va graduar de la Universitat de Missouri Central abans d'estudiar a un seminari catòlic de Washington DC. Poc després d'assistir-hi, va decidir prendre un camí diferent i va treballar de director de programes de Charlie's Place a Washington DC. També va tirar endavant la seva carrera musical, actuant en cafès locals. Durant aquest temps, va sortir de l'armari i poc després va conèixer al seu marit, Mike Briggs, amb qui es va casar l'octubre de 2010.

## Discografia
### Àlbums

* Naked Without (2006)
* Back to Love (2009)
* Live at Terry's (2010)
* Turn It Around (2011)
* Love Songs and Underdogs (2012)
* Wait (2014)

### EPs

* Rise (2008)
* Politics of Love (2010; EP doble)
* Wait (The Remixes) (2015)

### Senzill / Vídeos

* "Who We Are" (amb Matt Alber; 2010)
* "Lover" (2010)
* "Christmas, Chicago Time"e(2010)
* "You Know That I Love You"
* "Santa, Imma Make You Dance" (2012)
* "Make Believe" (2012)
* "Bears" (2013)
* "I Do (remix)" (2013)
* "Waiting For Your Call" (amb Joey Salinas; 2013)
* "Festivus" (amb Amber Ojeda; 2014)
* "I Don't Mind" (feat. Max Emerson; 2015)
* "Breath and Sound" (feat. Matt Alber; 2015)
* "Son of a Preacher Man" (2016)

## Filmografia

* Out to Kill com a Justin Jaymes

### Bandes sonores

* "You Don't Know How Hard" per la pel·lícula Out to Kill (2014; amb dos altres cançons)

## Referències

* ↑ «Tom Goss - Lover».
* ↑ «Live in London @ Bar Titania». [Consulta: 28 abril 2014].
* 1 2 3 Error en el títol o la url.«».
* ↑ Goss, Tom «Tom Goss: Back in my college town, out of the closet Arxivat 2014-04-19 a Wayback Machine.». , May 12, 2012 [Consulta: 27 març 2014].
* ↑ Rule, Doug «Preacher of Love Arxivat 2013-10-02 a Wayback Machine.». , April 14, 2011 [Consulta: 27 març 2014].

## Enllaços externs

* Tom Goss - Lloc web oficial
# Torrent de la Miana

El Torrent de la Miana és un torrent mediterrani de cabal variable, afluent del Junyell, del qual és un riu font. Neix a la vall entre la serra de Sant Julià del Mont al nord i la Serra de la Miana a migdia. Té una aigua molt neta i potable. Hi ha tres o quatre gorgues on es pot banyar. Un altre punt d'interès n'és el pou del glaç.
El torrent discorre per paratges en què la intervenció de l'home amb prou feines es nota. Per la vall no passa cap carretera el que en fa un corredor biològic d'alt interès, ja que ofereix a la fauna la ruta més discreta entre la Garrotxa i la conca lacustre de Banyoles, dues zones protegides.

## Referències

* ↑ «Torrent de la Miana». Gran Enciclopèdia Catalana. Barcelona: Grup Enciclopèdia Catalana.
* ↑ Armadàs i Parés, Roser; Pastoret i Navarro, Guillem; Payró i Milan, Victor. «Projecte de gestió conjunta de la Serra de Sant Julià i les vals de la miana» (pdf), 01-09-2007.
* ↑ «Les valls de Miana, corredor natural entre la zona volcànica i l'estany de Banyoles». La Xarxa, 29-03-2006. [Consulta: 9 març 2020].

## Enllaços externs

* «Les gorgues de la Miana». Wikiloc. Canjou. [Consulta: 10 març 2020].
# Torrent de la Morera

El torrent de la Morera és un torrent de l'Alt Urgell que desemboca al Segre.

## Referències

* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Tossalet de la Masia Plens

El Tossalet de la Masia Plens és una muntanya de 426 metres que es troba al municipi d'Artesa de Segre, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya